**DISPOZIȚIE**

**privind delegarea calității de reprezentant de drept al Județului Cluj în Adunarea Generală a Asociației de Dezvoltare Intercomunitară „Asociația Regională pentru Dezvoltarea Infrastructurii din Bazinul Hidrografic Someș-Tisa”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 27448/24.06.2024, elaborat de către Directia Juridică prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 210 din 24.10.2024 privind alegerea domnului Rațiu Radu Florin în funcția de vicepreședinte al Consiliului Județean Cluj, ca urmare a constituirii noului Consiliu Județean Cluj în data de 24 octombrie 2024;

Având în vedere prevederile :

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 64-65 și art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziției Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 5 lit. i), art. 89-92, art. 157, art. 175, art. 177, art. 190 alin. (4), art. 191 alin (1) litera f) și alin. (7) din Ordonanța de urgență nr. 57/2019 privind Codul administrativ, cu modificările și completările ulterioare;
* Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare;
* Legii serviciilor comunitare de utilităţi publice nr. 51/2006, republicată, cu modificările şi completările ulterioare;
* Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările şi completările ulterioare;
* Hotărârii Consiliului Județean Cluj nr. 233/22.12.2020 privind stabilirea unor măsuri în cadrul asociaţiilor de dezvoltare intercomunitară la care Județul Cluj are calitatea de asociat

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

 **Di s p u n e:**

**Art. 1. (1)** Se deleagă calitatea de reprezentant de drept al Județului Cluj în Adunarea Generală a Asociației de Dezvoltare Intercomunitară ,,Asociația Regională pentru Dezvoltarea Infrastructurii din Bazinul Hidrografic Someș - Tisa”, domnului Rațiu Radu Florin - vicepreşedinte al Consiliului Judeţean Cluj.

**(2)** Delegarea calității de reprezentant de drept al Județului Cluj și a atribuțiilor aferente este valabilă pe durata mandatului Președintelui Consiliului Județean Cluj.

**Art. 2.** Persoana nominalizată la art. 1 are ca principale atribuții:

1. să participe la ședințele adunării generale a Asociaţiei și să exprime votul asupra proiectelor de hotărâri și/sau punctul de vedere asupra altor documente de pe ordinea de zi,
2. să exercite atribuțiile ce revin Județului Cluj, prevăzute de legislaţia în vigoare şi de statutul Asociației.

**Art. 3.** La data comunicării prezentei dispoziții, Dispoziția Președintelui Consiliului Județean Cluj nr. 573/2024 privind delegarea calității de reprezentant de drept al Județului Cluj în Adunarea Generală a Asociației de dezvoltare Intercomunitară ,,Asociația Regională pentru Dezvoltarea Infrastructurii din Bazinul Hidrografic Someș -Tisa”, modificată prin Dispoziția Președintelui Consiliului Județean Cluj nr. 586/2024, se abrogă.

**Art. 4.** Pentru punerea în aplicare a prezentei dispoziții se desemnează persoana nominalizată la art. 1.

**Art. 5.** Prezenta dispoziție se comunică prin e-mail d-lui Rațiu Radu Florin - vicepreședinte al Consiliului Județean Cluj, d-lui Vákár István Valentin – vicepreședinte al Consiliului Județean Cluj, ,,Asociației Regionale pentru Dezvoltarea Infrastructurii din Bazinul Hidrografic Someș - Tisa”, Direcției Juridice, precum și Prefectului Județului Cluj.

 **CONTRASEMNEAZĂ:**

 **PRESEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 281 din 26 iunie 2025**